recursal/SuperWikiNEXT-32B huggingface dataset:
Gala Placidia nunha moeda acuñada polo seu fillo Valentiniano III. No reverso, a Cruz cristiá.
**Elia Gala Placidia** (en latín, ***Aelia Galla Placidia***), coñecida como **Gala Placidia**, nada en Tesalónica en 388 e finada en Roma o 27 de novembro de 450, foi unha nobre romana, filla do emperador Teodosio I (quen reinou do 378 ao 395) e da súa segunda esposa Gala. Era neta por parte materna de Valentiniano I, emperador de Occidente, e sobriña de Graciano e Valentiniano II. Os seus medio irmáns, Honorio e Arcadio, foron emperadores das partes occidental e oriental do imperio romano, respectivamente.

Traxectoria
-----------

Trala morte do seu pai no ano 395, permaneceu en Roma xunto á súa tía Constancia, filla do emperador Constancio II e esposa do emperador Graciano. Cando se produciu o saqueo de Roma, os visigodos tomárona como refén e finalmente casou con Ataúlfo, cuñado do rei Alarico.

Coroado Ataúlfo como rei dos visigodos, tivo un fillo con el que faleceu aos poucos meses. Viúva, foi devolta ao seu irmán Honorio, que lla prometeu ao xeneral Constancio III, o cal foi asociado ao goberno do Imperio Romano de Occidente (417). Deste segundo matrimonio tivo dous fillos: Valentiniano III e Honoria. Morreu no 450, despois de gobernar en nome do seu fillo como rexente desde 423 até 437.

En Rávena construíu dúas basílicas. Unha dedicada a San Xoán o Bautista e a outra á Santa Cruz. Da segunda só sobrevive o oratorio de San Lourenzo, coñecido como Mausoleo de Gala Placidia. En Roma finalizou a basílica de San Xoán Laterano, hoxe Letrán.

Notas
-----

Véxase tamén
------------

### Bibliografía

* Fuentes Hinojo, Pablo (2004). *Gala Placidia: una soberana del imperio cristiano* (en castelán). San Sebastián: Editorial Nerea. ISBN 84-89569-98-3.

|  |  |
| --- | --- |
| Control de autoridades | 
* Wd: Q237907
* WorldCat
* VIAF: 316749256
* BLBNB: 000240784
* BMT: 91131
* BNE: XX1431777
* CANTIC: a10552492
* CERL: cnp00398231
* DeutscheBio: 118689274
* EBID: ID
* FAST: 1819707
* FemBio: 10660
* GEC: 0028787
* GND: 118689274
* ISNI: 0000 0001 0132 6553
* LCCN: n50058297
* NKC: jn20040430005
* NTA: 071422099
* Orthodox Encyclopedia: 161564
* SELIBR: 187880
* SUDOC: 028023595
* Treccani: galla-placidia
* WikiTree: Placidia-1

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


1. ↑  Fuentes Hinojo 2004, p. 13
**Ferrari 735 S**   
|  |
| Ferrari |
|  |
| Información |
| País |  Italia |
| Fabricante | Ferrari |
| Produción | 1953 3 unidades |
| Sucesor |  |
| Carrozaría |  |
| Motor | 4 cilindros en liña e 2941 cc |
| Potencia | 225 cv a 6.800 rpm |
| Longo |  |
| Largo |  |
| Alto |  |
| Peso | 750 Kg. |
| Tracción | Traseira, caixa de cambios manual de 4 velocidades |
| Suspensión | Independente dianteira, traseira ponte de Dion |
| Freos | Tambor nas 4 rodas |
| Prestacións | 240 Km/h |
| Pneumáticos | 16 polgadas |
| Outros datos |  |
|  |

O **Ferrari 735 S** foi fabricado no ano 1953 co obxectivo de experimentar novas solucións de deseño para triunfar nas estradas. Destacábase pola súa pequena carrocería liviá e un motor 4 cilindros. Basicamente, o Ferrari 735 S diferénciase doutros Ferrari polo seu pequeno tamaño, baixo peso e o motor 4 cilindros. Tan só se fabricaron 3 exemplares do 735 S, todos utilizados en carreiras.

O resultado final non foi óptimo pero a proba serviu para comprobar que esta nova xeración de vehículos funcionaba ben (especialmente os novos motores 4 cilindros) e tiña un gran potencial.

A carrocería do Ferrari 735 S foi deseñada pola empresa italiana "Carrozzeria Autodromo" especialmente para as carreiras. Cun deseño tipo Barchetta, os deseñadores foron astutos ao concibiren este vehículo con beirís moi curtos e luces embutidas con vidros que as encapsulaban para mellorar a aerodinámica.

A silueta curva, a grella pequena situada baixo a trompa e o pequeno parabrisas que impedía que o vento impactase directamente no rostro do piloto evidenciaba un traballo cauteloso e intelixente por parte dos deseñadores.
Coordenadas: 43°09′58.0″N 9°00′27.5″O﻿ / ﻿43.166111, -9.007639

A **Fornela dos Mouros** ou **dolmen de Aprazadoiro** é un monumento megalítico situado na parroquia de Nande, no concello de Laxe. Forma parte do futuro Parque Arqueolóxico do Megalitismo da Costa da Morte.

Descrición
----------

Data de entre o 2500 e o 2000 a. de C. Presenta planta rectangular e está ergueito por tres lousas verticais cunha horizontal a modo de cuberta. Ten 1,35 metros de alto e 2,57 metros de largo. A pedra da cuberta mide 2,70 metros.

Pola súa forma relaciónase con outros dolmens da zona como a Casota de Freáns, no veciño concello de Vimianzo. Os historiadores cuestionan a súa consideración de dolmen por mor das súas reducidas dimensións e a súa localización nun lugar rochoso, que fan pensar nun sitio pouco propicio para os soterramentos. Argumentan que probablemente se trate dunha desas arcas megalíticas cadradas ou rectangulares, con cuberta única e de feitura moi coidada, antecedentes do que serían as cistas de inhumación individual que apareceron en Galicia a partir da Idade de Bronce.

Véxase tamén
------------

### Bibliografía

* Carballo Arceo, Xulio (xullo de 2006). *Arqueoloxía de Galicia. Itinerarios polo pasado*. Nigra Trea. ISBN 84-95364-40-9.

### Outros artigos

* Lista de megálitos de Galicia

### Ligazóns externas

* 

* Fornela dos Mouros na páxina web colaborativa Patrimonio Galego.
* Fornela dos Mouros na web do Concello de Laxe.
Vista da ría de Ferrol cos estaleiros en primeiro plano.
Un **estaleiro** é o lugar onde se constrúen e reparan buques. Pode tratarse de iates, buques militares, barcos comerciais e outro tipo de barcos para transporte de mercancías, pasaxeiros e artefactos navais flotantes ou submarinos.

Historia e características
--------------------------

Estaleiro en Polonia.
Entre os países que constrúen máis barcos destacan Inglaterra, Italia, o Xapón, Polonia e principalmente Corea do Sur, que co estaleiro de Hyundai Heavy Industries ten un gran potencial. A industria da construción naval tende a estar máis fragmentada en Europa ca en Asia. Nos países europeos as compañías son menores, e de orixe estatal, comparadas coas poucas compañías asiáticas.

Os estaleiros constrúense preto do mar ou de ríos navegables, para permitir o acceso dos barcos. Por exemplo, no Reino Unido construíronse nas beiras do río Támese (O rei Henrique VIII fundou estaleiros no Woolwich e Deptford en 1512 e 1513 respectivamente) e noutros ríos. Aínda que as empresas auxiliares ou que constrúen parte dos buques poden estar afastadas da costa ou do lugar onde se está a construír o buque.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Estaleiro Modificar a ligazón no Wikidata*** |

### Outros artigos

* ASTANO
* IZAR
* Bazán
* Carpintaría de ribeira

|  |  |
| --- | --- |
| Control de autoridades | 
* Wd: Q190928
* AAT: 300000403
* BNCF: 16961
* BNF: 119384297
* BRE: 1909819
* EBID: ID
* GEC: 0099878
* GND: 4128181-0
* JSTOR: shipyards
* LCCN: sh85121668
* MAG: 86154893
* NDL: 00574943
* NKC: ph389976
* PSH: 11125

 |
Diomedes devorado polas súas eguas (Gustave Moreau, 1865)
As **Eguas de Diomedes** eran catro bestas , chamadas Podargo, Lampón, Xanto e Deino, que se alimentaban de carne humana, propiedade deste Diomedes, rei de Tracia e fillo de Ares e Cirene. Diomedes adoitaba darlles de comer ós estranxeiros que chegaban ó seu país.

Heracles, para ser purificado tralo asasinato dos seus fillos, acto cometido ó volverse louco por culpa de Hera, inimiga de Heracles por celos , tivo que acometer doce traballos que lle encomendara o seu primo Euristeo. O oitavo traballo consistiu en traer ante Euristeo estas catro eguas.

Heracles embarcouse cun grupo de voluntarios e puido capturar as catro eguas sen grandes dificultades, tralo cal levounas onda o barco. Os bístones, os súbditos de Diomedes, acudiron a recuperalas e enfrontáronde a Heracles na praia. Este, para poder loitar con eles, deixou as eguas ó coidado do seu amigo Abdero, fillo de Hermes. Venceu ós bístones e matou a Diomedes, facendo fuxir ós seus soldados, pero mentres tanto, as eguas arrastraron e mataron a Abdero, polo que Heracles fundou alí unha cidade á que chamou Abdera.

Outras fontes din que Heracles se enfrontou a Diomedes cando foi roubar as eguas, e que o matou botándoo a estas, que o devoraron. Unha vez saciadas, as eguas tornáronse mansas e Heracles puido xunguilas ó carro do propio Diomedes, co que volveu a Micenas. Euristeo dedicounas a Hera e logo soltounas, e os animais foron percorrendo Grecia ata chegar ó monte Olimpo, onde terminando morrendo atacadas polas feras que alí había. A lenda di que entre os seus descendentes está o cabalo Bucéfalo, de Alexandre Magno.

(Metropolitan Museum of Art, Nova York)

Iconografía
-----------

Trátase dun episodio que se representa tarde e con pouca frecuencia, pola complexidade do relato. Na Idade Media e Moderna só se representa rara vez, por exemplo nun relevo en marfil Bizantino do século X ou nun cadro de Johann Heinrich Füssli (c. 1800).

Notas
-----

1. ↑  Para Hixino, catro cabalos.
2. ↑  En Grimal, *Pirene*. Segundo Graves, podía ser fillo de Asteria e o seu pai Atlas.
3. ↑  Heracles era fillo de Zeus, e Hera, a esposa do mesmo deus, perseguía ás súas amantes e ós fillos bastardos que tivera.
4. ↑  Outras fontes din que fixo o traballo el só, o que contradí a presenza de Abdero.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eguas de Diomedes*** |

### Bibliografía

* ELVIRA BARBA: Miguel Ángel: *Arte y mito. Manual de iconografía clásica*. Sílex, 3ª ed. 2017.
* GRAVES, Robert: *Los mitos griegos*, Ed. Gredos, 1ª ed. 2019, 526-528.
* GRIMAL, Pierre: *Diccionario de mitología griega y romana*. Ed. Paidós, 1981.
* HIXINO: *Fábulas mitológicas*. Tradución, introdución e notas de Francisco Miguel del Rincón Sánchez. Alianza Editorial 2009, 30.
* PSEUDO-APOLODORO: *Biblioteca mitológica*. Tradución e notas de Julia García Moreno. Alianza Editorial 3ª ed. 2016, II, 5, 8 [a numeración segue a utilizada neste texto].
**Frutos Xesús Martínez Saavedra**, nado en Pontedeume, é un mestre e político galego.

Traxectoria
-----------

Mestre de EXB, foi director do colexio de Camariñas, chegando a exercer de alcalde de 1971 a 1974. Trasladouse a Arteixo en 1979, onde foi director do colexio de EXB desta localidade. Nas eleccións municipais de 1987 encabezou a candidatura do PSdeG-PSOE de Arteixo, sendo elixido alcalde como cabeza da lista máis votada. Posteriormente estableceu un pacto de goberno co BNG e o PSF, o cal acabaría abandonando o BNG e se sumaría un edil do CDS. En decembro de 1988 os dous edís que apoiaban ós socialistas tamén romperon o acordo, e en xaneiro de 1989 estableceuse un pacto cos edís de AP. Nas municipais de 1991 foi reelixido alcalde como cabeza da lista máis votada, establecendo logo un pacto de goberno co BNG, o cal terminou rompendo en outubro de 1992.

Nas municipais de 1995 empatou a 7 edís co PPdeG, o cal o superou en votos, pese a aumentalo seu nivel de respaldo e votos. Se ben tiña a opción de conservala alcaldía co apoio dos 3 edís do BNG, a negativa destes supuxo que a alcaldía pasase ó candidato popular Manuel Pose Miñones, en contra do criterio da dirección superior dos nacionalistas, que expulsou ós concelleiros, os cales acabaron integrándose no goberno e no PPdeG ao remate da lexislatura. Neste mandato foi deputado provincial. Foi de novo candidato socialista nas municipais de 1999, pero non logrou recuperala alcaldía ó logralo PPdeG maioría absoluta, retirándose da política á fin dese mandato.

|  |  |  |
| --- | --- | --- |
| Predecesor:**Eulogio Gestal Varela** |  **Alcalde de Arteixo** 1987 - 1995 | Sucesor:**Manuel Pose Miñones** |
| Predecesor:**?** |  **Alcalde de Camariñas** 1971 - 1974 | Sucesor:**?** |

Notas
-----

1. ↑  Entrevista en *La Voz de Galicia* A Coruña, 24-7-1994, p.2
2. ↑  Entrevista en *La Voz de Galicia* A Coruña, 9-7-1987, p.28
3. ↑  Nova en *La Voz de Galicia* A Coruña, 18-1-1989, p.31
4. ↑  Nova en *La Voz de Galicia* A Coruña, 16-10-1992, p.43

Véxase tamén
------------

### Outros artigos

* Eleccións municipais en Arteixo
**Gasparillo** é unha pequena illa na República de Trinidad e Tobago. É unha das "Illas Bocas", que se atopan nas chamadas *Bocas do Dragón* entre a illa principal de Trindade e Venezuela. A illa está deshabitada.

Xeografía
---------

Gasparillo esta en realidade composta por dúas pequenas illas separadas por varios metros de rocas. No entanto, a segunda illa é moi pequena e non ten un nome propio. A illa principal ten un pouco máis de 200 metros de longo, pero é moi estreita, con menos de 50 metros no seu punto máis largo, aproximadamente de 8.000 m² de superficie.

É igual que a maioría das illas de ao redor da Península de Paria, a illa está composta de bosque seco, e covas de pedra calcaria. Varias especies de aves aniñan na illa, en especial na parte oriental da illa.

Historia
--------

O nome Gasparillo obtívose debido ao seu tamaño pequeno en relación coa moito máis grande illa Gaspar Grande, situada xusto ao sur da mesma. Tamén foi chamada *illa Escorpion* e *Illa Cempés* debido á natureza da súa fauna. Nalgún momento do século 19, foi tamén coñecida como *Gopee*, derivado dun dos seus propietarios apelidado Guppy, un naturalista de Trindade.

No século XX foi comprada ou arrendada por un empresario, C.C. Stollmeyer, coa intención de explotar as canteiras de pedra calcaria da illa. Con todo atopouse que a composición da illa non era favorable á empresa debido á súa falsidade. Posteriormente arrendou a illa máis pequena á familia Gransaull que construíu unha casa de vacacións. O goberno recuperou a posesión da illa cando os Estados Unidos alugou zonas de Trindade no marco do acordo de Bases para Destrutores en 1940 durante a segunda guerra mundial.

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Gasparillo*** |

|  |  |
| --- | --- |
| Control de autoridades | 
* Wd: Q3392826
* GeoNames: 3574523

 |
*Gasterosteus aculeatus*
Os **gasterosteidos**, chamados en galego **espiñentos** , **espiñeiros** ou **esganagatas** (Gasterosteidae), son unha familia de peixes mariños e de río, incluída na orde Gasterosteiformes. Distribúense por todo o hemisferio norte.

Características
---------------

Poden ter un corpo alargado ou non, nu ou con escudetes óseos ó longo dos laterais. Boca súpera.

Ante a aleta dorsal posúen unha serie de 3 a 16 espiñas dorsais ben desenvolvidas e illadas, de onde deriva o nome común de *espiñosos*. A aleta dorsal é atrasada e con 6 a 14 raios. Nas aletas pelvianas (ás veces ausentes), unha espiña e un ou dous raios brandos. Na aleta caudal, 12-13 raios.

A lonxitude máxima é de 18 cm, no caso de *Spinachia spinachia*.

Canto ó seu comportamento reprodutivo, destaca o feito de coidan das crías.

Clasificación
-------------

Segundo FishBase, é necesaria unha revisión da clasificación taxonómica dos membros desta familia.

Admítense cinco xéneros con 7 ou 16 especies, segundo se consideren como tal ou como subespecies.

* Xénero *Apeltes* (De Kay, 1842)
* Xénero *Culaea* (Whitley, 1950)
* Xénero *Gasterosteus* (Linnaeus, 1758)
* Xénero *Pungitius* (Coste, 1848)
* Xénero *Spinachia* (Cuvier, 1816)

Notas
-----

1. ↑  "espiñento". *DIGALEGO - Dicionario de galego*. Consultado o 24/06/22.
2. ↑  F. Lahuerta, F. X. Vázquez (2000). *Vocabulario multilingua de organismos acuáticos*. CRPIH. ISBN 84-453-2913-8.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gasterosteidos***  |

|  |  |
| --- | --- |
|  | Wikispecies posúe unha páxina sobre:  ***Gasterosteidos*** |

### Ligazóns externas

* Taxonomía FishBase

|  |  |
| --- | --- |
| Control de autoridades | 
* Wd: Q215420
* BRE: 2621535
* EBID: ID
* GEC: 0272946
* MAG: 2778938320

 |

|  |  |
| --- | --- |
| Identificadores taxonómicos | 
* ADW: Gasterosteidae
* Dyntaxa: 2002013
* EOL: 5494
* EPPO: 1GASSF
* FE: 12057
* FE-New: ID
* Fossilworks: 89725
* GBIF: 7666
* iNaturalist: 48405
* IRMNG: 115661
* ITIS: 166363
* NBN: NBNSYS0000160042
* NCBI: 69291
* Soortenregister: 138662
* WoRMS: 125476

 |
**Fernando Javier Pérez Fernández**, nado en Barbeito (Vilasantar) en 1972, é un político galego do PPdeG, que é alcalde de Vilasantar dende 2011.

Traxectoria
-----------

Natural de Barbeito, foi técnico de deporte do concello de Vilasantar dende 2006. En 2011 presentouse ás eleccións municipais encabezando a candidatura do PPdeG de Vilasantar. Obtivo a maioría absoluta superando por 27 votos ao BNG (encabezado por Manuela García Freire), obtendo cinco dos nove concelleiros e foi elixido alcalde.

No ano 2013 foi imputado tras unha querela do BNG por un suposto delito de prevaricación, ao deixar caducar un expediente ao aparellador do concello, tío del. En 2014 a denuncia foi arquivada por non apreciarse indicios de delito, aínda que si constata "certa inactividade" por parte do alcalde respecto do expediente.

Nas eleccións municipais de 2015, volveu gañar con maioría absoluta as eleccións, aumentando a seis o número de concelleiros obtidos, por tres do BNG. Nas eleccións municipais de 2019 volveu a acadar a alcaldía co mesmo número de concelleiros.

|  |  |  |
| --- | --- | --- |
| Predecesor:**Manuela García Freire** |  **Alcalde de Vilasantar** 2011 - actualidade | Sucesor:***no cargo*** |

Notas
-----

1. ↑  Sin bastión nacionalista por 27 votos
2. ↑  "Nova imputación no PP: o alcalde de Vilasantar por un presunto delito de prevaricación". 17 de febreiro de 2013. Arquivado dende o orixinal o 17 de xuño de 2018. Consultado o 16 de xuño de 2018.
3. ↑  "Archivada la denuncia del BNG contra el alcalde de Vilasantar por prevaricación" (en castelán). 5 de abril de 2014. Consultado o 16 de xuño de 2018.
4. ↑  "Fernándo Pérez Fernández continuará como alcalde en Vilasantar" (en castelán). 24 de maio de 2015. Consultado o 16 de xuño de 2018.
5. ↑  Concello de Vilasantar na FEGAMP
6. ↑  "Resultados eleccións municipais 2019". *La Vanguardia* (en castelán). Consultado o 12 de outubro de 2019.

Véxase tamén
------------

### Outros artigos

* Eleccións municipais en Vilasantar

### Ligazóns externas

* Entrevista en *La Voz de Galicia*
**Fernando Ramos Cerviño**, nado en Ourense o 24 de febreiro de 1884 e finado na mesma cidade a finais de febreiro de 1973, foi un avogado e político galego.

Traxectoria
-----------

Militante do Partido Liberal do sector romanonista, co que foi elixido deputado por Ourense nas eleccións de 1919. Durante a Segunda República militou no Partido Republicano Radical, co que foi elixido deputado pola provincia de Ourense nas eleccións xerais de 1933, pero en 1935 abandonou o partido xunto a Basilio Álvarez. Nas eleccións xerais de 1936 presentouse polo Partido de Centro e foi elixido, aínda que a súa acta foi anulada, causando baixa o 2 de abril de 1936. Co golpe de Estado do 18 de xullo de 1936 sufriu represión económica. Despois da guerra civil foi decano do Colexio de Avogados de Ourense dende 1951.

Vida persoal
------------

Casou con Amparo Gutiérrez Hernández en 1917.

Notas
-----

1. ↑  *El Pueblo Gallego*, 27-2-1973, p. 16.
2. ↑  *El Diario de Pontevedra*, 20-9-1917, p. 2.

|  |  |
| --- | --- |
| Control de autoridades | 
* Wd: Q12388418
* Arquivo Histórico de Deputados (1810-1977): 93750

 |
**Fernando Pérez Barreiro**, nado en Viveiro o 22 de decembro de 1896 e finado en Ferrol o 19 de agosto 1968, foi un xornalista, escritor e político galego.

Traxectoria
-----------

Candidatura dereitista da provincia da Coruña para as eleccións de febreiro de 1936.
Cursou estudos da carreira eclesiástica, que non rematou, e licenciouse en Dereito na Universidade Central. Exerceu a avogacía e a docencia en Viveiro e trasladouse a Ferrol, onde se dedicou activamente á política. Foi presidente da Confederación Española de Derechas Autónomas (CEDA) local e impulsor do Sindicato Católico Agrario, inspirado polas ideas de Eugenio Vázquez Gundín. Foi presidente de Acción Popular e deputado a Cortes en 1936, pero foi anulada a súa elección pola Fronte Popular. Colaborou en *El Departamento* de Ferrol e dirixiu *Pro Neutralidad*, *La Sirena del Norte*, *La Voz de la Verdad*, *La Verdad* e *El Correo Gallego* (en dúas ocasións).

Vida persoal
------------

Casou en 1926 con Matilde Nolla López e foi o pai do escritor e tradutor Fernando Pérez-Barreiro Nolla.

Obras
-----

* *Pavesas de la hoguera*, 1912.
* *Andrómenas*, 1922.
* *Virgen y Mártir*, novela aparecida en *Heraldo de Vivero*.
* *El Digesto no indigesto. Anecdotario forense del humorismo galaico*, 1952 (serie de textos en castelán nos que os personaxes populares empregan o galego).
* *Ducia e pique de fábulas. Atiriño prá un fabulario gallego*, 1954.

Notas
-----

1. ↑  Necrolóxica en *La Voz de Galicia*, 20-8-1968, p. 20.

Véxase tamén
------------

### Ligazóns externas

* Para ser e crear necesitas independencia Arquivado 04 de xaneiro de 2011 en Wayback Machine. Conversa con Fernando Pérez-Barreiro Nolla

* Fernando Pérez Barreiro, de Cervo a la vida artística y política de Viveiro

|  |  |
| --- | --- |
| Control de autoridades | 
* Wd: Q12388413
* WorldCat
* VIAF: 87157835
* BNE: XX1395224
* ISNI: 0000 0000 6109 4902
* LCCN: n88191454

 |
A **gangrena de Fournier** é unha doenza infecciosa sinérxica polimicrobiana, caracterizada por unha fascitis necrotizante da rexión perineal, xenital ou perianal, que pode chegar a afectar á parede abdominal. A gangrena de Fournier constitúe unha emerxencia cirúrxica potencialmente letal que presenta unha gran variabilidade nas manifestacións clínicas. A súa cura precisa un tratamento agresivo, oportuno e multidisciplinario.

Historia
--------

A gangrena de Fournier é coñecida dende tempos antigos. Sospéitase que o rei Herodes de Xudea a padeceu asociada á diabetes mellitus. O médico persa Avicena identificouna no ano 877. A primeira descrición formal da doenza foi realizada en 1764 por Baurienne. O seu epónimo provén do dermatólogo e venereólogo francés Jean Alfred Fournier, quen en 1883 describiu cinco casos. Ó longo do tempo foron empregadas tamén outras denominacións para a mesma doenza: gangrena estreptocócica, fascite necrotizante, flegmón periuretral, celulite sinérxica necrotizante, síndrome idiopático do pene e escroto, ou erisipela gangrenosa perineal.

Descrición
----------

A gangrena de Fournier ten sido descrita nos dous xéneros e en todas as idades. Foron publicados arredor de setenta casos na literatura médica de pacientes pediátricos afectados. En mulleres esta doenza tense asociado á infección das Glándulas de Bartholin, aborto séptico e infección de episiotomía, entre outros. Os homes padecen esta doenza cunha frecuencia dez veces maior que as mulleres.

Entre as súas causas máis comúns atópanse as infeccións anorrectais (30-50%), infeccións xenitourinarias (20-40%) e infeccións cutáneas (20%). Os microorganismos causantes son variados, e van dende xérmenes aerobios e anaerobios como Streptococcus, Staphylococcus aureus, Bacteroides, E. coli, Klesiella sp. Enterococcus e Pseudomonas, cun termo medio de tres bacterias nos cultivos de cada paciente diagnosticado. Estes microorganismos, que adoitan formar parte da flora intestinal e perineal, tórnanse extremadamente destrutivos en presenza dalgunha lesión local asociada a patoloxías sistémicas, como a diabetes, o alcoholismo, o VIH, a insuficiencia renal etc.

Véxase tamén
------------

### Ligazóns externas

* CANCINO B. Cristian; AVENDANO H. Rodolfo; POBLETE ANDRADE, Carolina; et al. *Gangrena de Fournier*. Cuad. cir. (Valdivia). 2010, vol.24, no.1, p. 28-33. Dispoñible en  Arquivado 02 de abril de 2015 en Wayback Machine.. ISSN 0718-2864.

|  |  |
| --- | --- |
| Control de autoridades | 
* Wd: Q616449
* JSTOR: fournier-gangrene
* MAG: 2780344330

 |

|  |  |
| --- | --- |
| Identificadores | 
* DiseasesDB: 31119
* eMedicine: 2028899
* GARD: 10912
* ICD-9: 608.83
* ICD-10: N49.8
* MeSH: D018934
* MeSH: C01.150.252.377

 |
| Gazeta |
| --- |
|  |
| A/ ΕΠΤΑΝΗΣΟΣ ΠΟΛΙΤΕΙΑ. León estilizado, que sostén escudo con setas. | R/ - I - ΓΑΖΕΤΑ 1801. |
| ***Gazeta das Illas Xónicas***. 1801. CU. 5,4 g. 26 mm. |

A **gazeta das Illas Xónicas** foi a moeda de cobre emitida nestas illas do Mediterráneo en 1801 durante os protectorados ruso e do Imperio Otomán, e que mantivo a súa circulación ata 1819.

Historia
--------

### Antecedente: a gazeta veneciana

*Artigo principal**:* Gazeta.
A *gazeta* foi unha moeda da República Veneciana nacida a mediados do século XVI e de ampla difusión polo Mediterráneo. Ademais da usada na metrópole, emitírase xa desde o século XVII para a súa circulación en diversos territorios coloniais venecianos, como Creta, Dalmacia ou Albania, e tamén para as Illas Xónicas.[1]

Neste último caso, as moedas coloniais emitidas en Venecia no século XVIII para as Illas Xónicas amosaban nos anversos o tradicional león de San Marcos, símbolo da República Veneciana, e no reverso a inscrición CORF / ZEFAL / ZAN (Corfú, Cefalonia, Zante).[2]

### A gazeta das Illas Xónicas

Xa no inicio do século XIX, a gazeta substituíu nas Illas Xónicas a lira veneciana, mantendo o valor orixinario da gazeta veneciana: 1 gazeta = 2 soldos. Despois da época do protectorado, mantívose en circulación durante a existencia da República das Sete Illas. Finalmente, logo do inicio da soberanía británica sobre as illas, as gazetas foron contramarcadas co seu valor en kurus turcos para manterse na circulación, antes de ser substituídas polos óbolos en 1819, como moeda dos Estados Unidos das Illas Xónicas.[3]

A gazeta das Illas Xónicas foi cuñada en Garitsa (Corfú) unicamente en 1801.[3][4] A serie consistiu nos valores de unha, cinco e dez gazetas, cunha mesma tipoloxía e lendas: como motivo do anverso retómase o león das emisións coloniais venecianas, cun escudo e unhas setas, rodeado pola lenda en grego ΕΠΤΑΝΗΣΟΣ ΠΟΛΙΤΕΙΑ ("Estado das Sete Illas"), e no reverso unicamente a indicación do valor e a data, en tres liñas. No caso dos valores de cinco e de dez gazetas, hai exemplares coa indicación de valor en grego (ΓΑΖΕΤΑΙΣ) e outros coa palabra en italiano (GAZZETE).[5][6][7]

Notas
-----

1. ↑  Lazari, V. (1851). Páxinas 72-73.
2. ↑  "2 Soldi, 1 Gazzetta - Isole Del Levante". *Numista.com*
3. 1 2  "Gazeta, Coin Type from Septinsular Republic". *OnlineCoin.Club*
4. ↑  Λάμπρου, Π. (1844). Páxina 16.
5. ↑  Serie da *gazeta* das Illas Xónicas (1801): gazeta, 5 gazetas (valor grego - valor italiano), 10 gazetas (valor grego - valor italiano). *Numista.com*
6. ↑  "Νομίσματα περιόδου 1801-1862". *Coinsmania.gr*
7. ↑  "Septinsular Republic: Coins Issued and Used". *OnlineCoin.Club*

Véxase tamén
------------

### Outros artigos

* Illas Xónicas
* Óbolo das Illas Xónicas

### Bibliografía

* Λάμπρου, Π. (1844). *Νομίσματα και μετάλλια της Επτανήσου πολιτείας*. [Lambrou, P. (1844). *Moedas e medallas do Estado das Sete Illas*]. Reedición faximilar pola editora Καραβία, Δ. Ν. en 2007. ISBN 978-960-258-102-5
* Lazari, V. (1851). *Le monete dei possedimenti veneziani di oltremare e di terraferma descritte ed illustrate da Vincenzo Lazari*. Santini e Figlio, Venecia.
**San Pedro de Erbo** foi unha parroquia do concello de Lalín, na comarca do Deza. Segundo o IGE en 2011 tiña 47 habitantes distribuídos en 3 entidades de poboación, o que supón unha diminución respecto do ano 2004 cando tiña 51 habitantes.

Historia
--------

San Pedro de Erbo foi parroquia ata o plan de arranxo da diocese lucense de 1890, cando foi suprimida e integrada na de San Xoán de Palmou. Os veciños loitaron para sobrevivir como parroquia, chegando incluso a facer marchas a Lugo para impedir a supresión. Con todo, en 2018 o goberno lalinés seguía a contar Erbo como parroquia a nivel organizativo municipal, así como desde o punto de vista social, posuíndo deste xeito o seu correspondente alcalde de barrio.

Estaba formada polos lugares de Corvillón, Erbo de Abaixo e Regufe.

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  Ramos, Rocío (24 de xaneiro de 2016). "Lalín inicia el día 10 el proceso de elección de alcaldes de barrio". *La Voz de Galicia* (en castelán).
3. ↑  Cajaraville, Héctor (2018). "Cal é o concello galego con maior número de parroquias rurais?" (PDF). *cajaraville.eu*. pp. 9–12. Arquivado dende o orixinal (PDF) o 19 de xuño de 2020. Consultado o 23 de xuño de 2020.

Véxase tamén
------------

### Outros artigos

* Lugares de Lalín

### Ligazóns externas

* Erbo na web do concello de LalínArquivado 28 de maio de 2020 en Wayback Machine.
**Eduardo Lamas Sánchez**, nado na Coruña o 24 de xaneiro de 1955, é un dirixente e político galego do Partido Popular.

Traxectoria persoal e profesional
---------------------------------

Licenciado en Educación Física polo I.N.E.F. de Barcelona. Adestrador Nacional de Hóckey sobre Patíns. Mestría en Fútbol (I.N.E.F.) Foi profesor de Educación Física en diferentes centros de Cataluña, en Preescolar, EXB e BUP. Colaborador na estruturación e organización dos Servizos Deportivos de diferentes Concellos de Cataluña. Profesor do departamento de Educación Física da Universidade Autónoma de Barcelona. Profesor de Educación Física dos Centros de Iniciación Técnico-Deportivo (C.I.T.D.) da Secretaría Xeral para o Deporte da Generalitat de Cataluña. Funcionario de Carreira, en Comisión de Servizos, do corpo de Profesores Agregados de Bacharelato. Funcionario de Carreira, en excedencia, do Corpo de Profesores en Formación Profesional.

Foi o cuarto presidente do HC Liceo da Coruña, entre os anos 2003 e 2018. Durante a súa presidencia o club gañou un título da OK Liga, dúas Supercopas de España, dúas Copas de Europa, unha Copa CERS, unha Copa Continental e unha Copa Intercontinental.

Traxectoria política
--------------------

Lamas ten sido coordinador do Área de Deportes da Deputación da Coruña de 1987 a 1989. Subdirector Xeral de Deportes da Secretaría Xeral para o Deporte da Xunta de Galicia. Vicepresidente da Comisión Nacional de Deportes do Partido Popular, desde o mes de marzo de 1994. Membro da Comisión Directiva do Consello Superior de Deportes desde 1999. Foi Secretario Xeral para o Deporte da Xunta de Galicia de 1991 a 2003. En 1998 foille concedida a "Medalla de Prata ó Mérito Deportivo".

Concelleiro polo Partido Popular no Concello da Coruña en 2003, foi o seu portavoz trala marcha de Fernando Rodríguez Corcoba do grupo municipal, sendo relevado en 2007 por Carlos Negreira.

Familia
-------

É pai dos históricos xogadores do HC Liceo Josep e Eduard Lamas.

Notas
-----

1. 1 2  Antelo, Iván (15 de outubro de 2018). "El Liceo tiene nuevo presidente". *La Voz de Galicia* (en castelán). Consultado o 24 de xuño de 2020.
2. ↑  Francisco Espiñeira (2006-06-06). "Eduardo Lamas asume el mando del grupo municipal del PP". *La Voz de Galicia* (en castelán). Consultado o 2017-06-25.

Véxase tamén
------------

### Ligazóns externas

* Ficha en galegos.galiciadigital.com
**Egilmar I**, nado en 1040 e finado en 1112, tamén coñecido como Elimar I, foi o primeiro conde de Oldemburgo e reinou entre 1101 e 1108.

Vida e familia
--------------

Egilmar casou con Rixa (tamén coñecida como *Rikissa* e *Richenza*, isto é, Riquilda), quen segundo os anais de Stade foi a filla de Dedi ou Adalger.

O nome de Egilmar/Elimar atópase nunha carta que data de 1108. A súa esposa pretendía descender de Viduquindo, un notable defensor dos saxóns e o principal opoñente de Carlomagno durante as guerras saxoas de 777 a 785, pero non hai outra evidencia disto.

Egilmar é o antepasado patrilineal da Casa de Oldemburgo, que gobernaron como monarcas de Dinamarca de forma continua desde 1448, e tamén como condes, duques, reis, ou emperadores de Noruega, Suecia, Rusia, Oldemburgo, Schleswig-Holstein, Lauemburgo, e Grecia. Descendentes patrilineais actuais de Egilmar inclúen a Margarida II de Dinamarca, Harald V de Noruega, Filipe VI de España, Constantino II de Grecia, María Vladimirovna Romanova, Carlos de Gales, herdeiro aos tronos dos reinos da Commonwealth, e Cristovo de Schleswig-Holstein, o actual descendente maior de Egilmar por liña masculina.

Foi sucedido polo seu fillo Egilmar II.

Notas
-----

1. ↑  Donald C. Jackman, *Canes palatini: Dynastic Transplantation and the Cult of St Simeon*, p. 8
2. ↑  *The Athenæum* (1894), p. 494
3. ↑  Michel Huberty, *L'Allemagne dynastique*, Volume 7, Giraud, 1994, ISBN 2-901138-07-1, ISBN 978-2-901138-07-5

|  |
| --- |
| Egilmar I de Oldemburgo **Casa de Oldemburgo** |
| Títulos Reais
 |
| Precedido por**Título novo** | **Conde de Oldemburgo**1101–1108 
 | Sucedido  por**Egilmar II** |
|

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q881962
* WorldCat
* VIAF: 80583961
* CERL: cnp01151183
* GND: 136197493

 |
Portada do semanario-folletín *La Lune* (1867).
Un **folletín** é un tipo de escrito que pode referirse a escritos de carácter literario, crítico, científico ou doutro tipo, que poden aparecer na parte inferior dunha ou máis follas dun xornal. Tamén pode referirse a outros varios tipos de publicacións.

Historia
--------

### Orixe do termo

Un **folletín** (de *feuilleton* Pronunciación francesa: ​[fœjtɔ̃]; un diminutivo do francés: *feuillet*, a folla dun libro, *folliña*) foi orixinalmente unha especie de suplemento anexo á parte política de xornais franceses, que consistía principalmente en noticias non políticas, literatura, crítica literaria, unha crónica das modas e epigramas, charadas e outras bagatelas. O seu inventor foi Bertin o Vello, editor de *Débats*. 

Folletín *"Notas Semanaes"* de Machado de Assis (Pseudónimo Eleazar) no pé da primeira páxina do xornal *O Cruzeiro* do 9 de xuño de 1878Orixinalmente, no século XIX, o termo "feuilleton" (do francés *feuilleton*) designaba unha sección, normalmente ao pé da primeira páxina do xornal, onde un escritor publicaba unha columna cunha crónica (chamado así, *feuilleton* ou crónica), un artigo autónomo (por exemplo, de crítica literaria) ou unha novela por capítulos (*novela feuilleton*, que máis tarde podería publicarse como libro). Neste último sentido, nos novos medios do século XX, deu paso á "novela" da radio e da televisión.

### Termo na actualidade

Hoxe, ademais dos citados, pode referirse a unha novela, xeralmente de intriga ou sentimental, en que se narran sucesos dramáticos ou pouco verosímiles e que se difunde por capítulos nun xornal ou noutros medios de comunicación, e por extensión unha obra literaria, teatral ou cinematográfica de pouca calidade e con características propias deste tipo de novelas. En sentido figurado pode significar unha historia incrible.

Un exemplo contemporáneo da forma en inglés é a sección *"Talk of the Town"* de *The New Yorker.* Nos xornais ingleses, o termo pasou a referirse a unha entrega dunha historia en serie impresa nunha parte dun xornal. 

Tamén se recollen baixo esta denominación aquelas novelas por entregas que se ían presentando con certa periodicidade (normalmente a diario) nos xornais en folletos (publicacións sen tapa ou de tapa blanda como as edicións de peto, de menos de 49 páxinas), por exemplo en galego a obra de Tucho Calvo ilustrada por Miguelanxo Prado *O xabaril branco*.

Notas
-----

1. ↑  "Feuilleton". Volume 10.
2. ↑  Ivo Korytowski, *"Cronista Machado de Assis"*, en *O Trem Itabirano*, 192, febreiro de 2022.
3. ↑  "Dicionario". *Real Academia Galega*. Consultado o 2022-06-04.
4. ↑  "bUSCatermos". *aplicacions.usc.es*. Arquivado dende o orixinal o 04 de xuño de 2022. Consultado o 2022-06-04.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Folletín*** |

* Libro de tapa dura
* Edición de peto
* *La Folle Journée*

|  |  |
| --- | --- |
| Control de autoridades | 
* Wd: Q193195
* FAST: 923497
* GND: 4017026-3
* HDS: 024572
* LCCN: sh85047988
* NKC: fd132252

 |
A sala de Christiansborg onde ten sede Folketinget na Noite da Cultura de 2006
**Folketinget** é o nome da cámara parlamentaria de Dinamarca. A partir do ano 1953 é a única cámara do país, froito dun cambio da constitución. No período 1849-1953 existiron dúas cámaras, Landstinget e Folketinget.

Composición
-----------

Folketinget ten 179 membros elixidos por un máximo de 4 anos. Destes, dous deputados son elixidos por Groenlandia, e outros dous polas Illas Feroe, dado que forman parte do reino de Dinamarca, chamado *Rigsfællesskabet* en dinamarqués, como dúas rexións autónomas.

Sede
----

Christiansborg
Folketinget ten a súa sede en Christiansborg na illa de Slotsholmen da capital dinamarquesa de Copenhaguen.

Véxase tamén
------------

### Ligazóns externas

Páxina oficial de Folketinget *(en inglés)*

|  |  |
| --- | --- |
| Control de autoridades | 
* Wd: Q209151
* EBID: ID
* GEC: 0027333
* ISNI: 0000 0004 0417 1851
* OpenCorporates: 55494312
* Structurae: 20025512

 |
Unha folla de cálculo utilizada para recoller as achegas económicas de varias persoas a un proxecto común.
Unha **folla de cálculo** é unha aplicación informática na que se distribúen datos en fileiras e columnas sobre os que se poden aplicar fórmulas. A súa potencia como ferramenta reside en que os datos resultantes das operacións recalcúlanse cada vez que se introduce unha modificación. As follas de cálculo teñen aplicación en calquera traballo ou xestión que precise de conxuntos grandes de datos, especialmente na contabilidade e a enxeñaría. En certa medida, as follas de cálculo veñen substituír os libros de contabilidade.

Entre as funcionalidades adicionais que ofrecen as follas de cálculos está a posibilidade de elaborar gráficos cos que interpretar os datos.

A aplicación que popularizou este concepto foi Lotus 1-2-3. Outras follas de cálculo en uso son Excel, incluída na suite ofimática Office de Microsoft, Quattro Pro e Calc, incluída na suite ofimática OpenOffice.org.

---

|  |  |
| --- | --- |
| Este artigo tan só é un bosquexo |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q183197
* EBID: ID
* GEC: 0185111
* JSTOR: spreadsheets
* NKC: ph116391
* PSH: 12558

 |
Imaxe histolóxica que mostra unha sección da epiderme. O estrato basal (*stratum basale*) etiquetado na parte inferior.
O **estrato basal** (*stratum basale*), ás veces denominado **estrato xerminativo** é a máis profunda das cinco capas que constitúen a epiderme, a cuberta externa da pel dos mamíferos.

O estrato basal é unha capa continua de células. Adoita describirse como unha capa dunha soa célula de grosor, pero en realidade pode ter dúas ou tres células de grosor na pel sen pelos e na epiderme hiperproliferativa (unha doenza da pel).

O estrato basal está formado principalmente por células nai dos queratinocito, que poden considerarse as células nai da epierme. Divídense para formar os queratinocitos do estrato espiñoso (*stratum spinosum*), que migran cara á superficie. Outros tipos de células que se encontran no estrato baal son melanocitos (células produtoras de pigmento), células de Langerhans (células inmunitarias) e células de Merkel (receptores táctiles).

Galería
-------

* Epiderme e derme da pel humana
* Sección da epiderme

Notas
-----

1. ↑  McGrath, J.A.; Eady, R.A.; Pope, F.M. (2004). *Rook's Textbook of Dermatology* (Seventh Edition). Blackwell Publishing. Pages 3.7. ISBN 978-0-632-06429-8.
2. ↑  Habif, Thomas P. (2010). *Clinical Dermatology, 5th ed*. Mosby. p. 1. ISBN 978-0-7234-3541-9.

|  |  |
| --- | --- |
| Control de autoridades | 
* Wd: Q2254965
* EBID: ID
* MAG: 2779283013

 |
**Francisco Xosé Fernández Montes**, nado en 1963, é un avogado e político galego de Independentes por Rábade, exalcalde de Rábade.

Traxectoria
-----------

Avogado de profesión. Presentouse por primeira vez ás eleccións municipais de 1995 como cabeza de lista de Independentes por Rábade. Nas municipais de 1999 foi elixido alcalde de Rábade como cabeza da candidatura Independentes por Rábade. Nas municipais de 2003 volveu ser elixido alcalde ao acadar IR a maioría absoluta. Nas municipais de 2007 volveu gobernar o concello grazas ao apoio do PSdeG-PSOE. Nas municipais de 2011, a abstención do PSdeG-PSOE propiciou a súa reelección. No 2015, o candidato socialista (Miguel Vilar Rivas) dimite tras as votacións, ocupando o seu posto Alejandro Martínez Campos, o cal fai alcalde a Xosé Fernández Montes.

|  |  |  |
| --- | --- | --- |
| Predecesor:**Alfonso González Barrera** |  **Alcalde de Rábade** 1999 - 2023 | Sucesor:**Remedios González Cabarcos** |

Notas
-----

1. ↑  O PSOE abstívose e Montes foi reelixido rexedor de Rábade
2. ↑  "Rábade aprobó dos sueldos, uno para el alcalde y otro para el edil del PSOE". *La Voz de Galicia* (en castelán). 2015-07-14. Consultado o 2017-12-18.

Véxase tamén
------------

### Outros artigos

* Eleccións municipais en Rábade

### Ligazóns externas

* Entrevista en *El Progreso*
* Noticia en *El Progreso*
**Efeméride** significa, en latín, "memorial diario", "calendario" (*ephemeris*, *ìdis*) ou, en grego, "de cada día" (*ephémerís*, *îdos*). A palabra *efémero/a* ("que dura un día") ten a mesma etimoloxía.

Efemérides cronolóxicas
-----------------------

*Véxase tamén**:* Wikipedia:Efemérides destacadas.
Unha **efeméride** é un feito relevante escrito para ser lembrado ou conmemorado nun certo día, ou unha sucesión cronolóxica de datas e os seus respectivos acontecementos. Así, na prensa escrita resulta xa habitual incluír unha sección que, baixo o título *efemérides*, recolle distintos acontecementos importantes ocorridos nesa mesma data ó longo da historia.

Efemérides astrolóxicas e astronómicas
--------------------------------------

Na forma plural, *efemérides*, é o termo usado por magos, astrólogos e monarcas para anunciaren tanto as ocorrencias dalgúns acontecementos celestiais, como as eclipses e cometas, como para como escoller a posición dos astros para sinaturas e tratados imperiais segundo a posición dos astros de cada día, normalmente encontrados nun conxunto de táboas denominadas hoxe *efemérides astronómicas*, e que indican a posición dos astros para cada día do ano.

En astronomía, unha **efeméride** é un suceso astronómico puntual no tempo: poden ser eclipses, aliñamentos, oposicións planetarias, equinoccios ou solsticios, apoxeos e perixeos, impactos, etc.

| * v
* c
* e
Glosario de astronomía |
| --- |
| 
* Acimut
* Afelio
* Albedo
* Bóveda celeste
* Burato negro
* Cénit
* Corpo celeste
* Clasificación estelar
* Diagrama de Hertzsprung-Russell
* Eclíptica
* Eclipse
* Efeméride
* Ecuador celeste
* Equinoccio
* Esfera celeste
* Estrela
* Fondo cósmico de microondas
* Gravidade
* Hemisferio celestial norte
* Hemisferio celestial sur
* Luminosidade
* Intensidade de radiación
* Magnitude absoluta
* Magnitude aparente
* Magnitude bolométrica
* Nadir
* Órbita
* Perihelio
* Planeta
* Precesión
* Solsticio
* Tránsito
* Trópico
* Universo
* Variacións orbitais
* Zodíaco

 |

|  |  |
| --- | --- |
| Control de autoridades | 
* Wd: Q120200
* AAT: 300202531
* BNCF: 19719
* BNE: XX527135
* BNF: 11947080v
* EBID: ID
* FAST: 913680
* GEC: 0177384
* GND: 4130421-4
* JSTOR: ephemerides
* LCCN: sh85044264
* MAG: 64828349
* NDL: 00572871
* PSH: 333
* SUDOC: 027426882
* Treccani: effemeride

 |
**Gals** é o nome duns satélites de comunicacións rusos. Estaban deseñados para proporcionar servizos de emisión directa a casa para receptores con antenas parabólicas de 60 cm de diámetro ou máis. Os satélites usaban o bus MSS-2500 e tiñan unha masa duns 2500 kg. Os paneis solares proporcionaban ata 2,4 kW de potencia e levaban a bordo tres transpondedores en banda Ku. O corpo dos satélites tiña unhas dimensións de 4,1 x 6,6 m, cunha envergardura dos paneis solares de 21 m. Lanzáronse dous satélites Gals:

* Gals 1, o 20 de xaneiro de 1994, a bordo dun Proton K/DM-2M
* Gals 2, o 17 de novembro de 1995, a bordo dun Proton K/DM-2

Os plans iniciais eran lanzar versións melloradas dos Gals, pero nunca chegaron a levarse a cabo.

Notas
-----

1. ↑  Mark Wade (2020). "Gals" (en inglés). Consultado o 18 de abril de 2020.
2. ↑  Gunter Dirk Krebs (2020). Gunter's Space Page, ed. "Gals 1, 2 (17F71)" (en inglés). Consultado o 18 de abril de 2020.

Véxase tamén
------------

### Outros artigos

* Proton K/DM-2M
* Proton K/DM-2
| *Gallimimus*Rango fósil: Cretáceo Superior |
| --- |
| Esqueleto reconstruído (baseado nun holotipo adulto e nun espécime xuvenil), no Museo de Historia Natural de Londres. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Subclase: | Diapsida |
| Superorde: | Dinosauria |
| Orde: | Saurischia |
| Suborde: | Theropoda |
| Infraorde: | Ornithomimosauria |
| Familia: | Ornithomimidae |
| Xénero: | ''***Gallimimus''***Osmólska, Roniewics & Barsbold, 1972 |

 |
| Especie |
| * ***Gallimimus bullatus*** Osmólska, Roniewics & Barsbold, 1972 tipo
 |
| Sinonimia |
| * *Ornithomimus bullatus* Paul, 1988
* *Struthiomimus bullatus* Paul, 2010
 |

***Gallimimus*** é un xénero de dinosauro terópodo que viviu no que é agora é Mongolia durante o período Cretáceo Tardío, hai 70 millóns de anos. *Gallimimus* é o meirande ornitomímido coñecido; os adultos roldaban os 6m de longo, 1,9m de alto e podían chegar a pesar uns 440 kg. Como demostra a súa pertenza a *Ornithomimus*, é probable que tivese plumas. A testa era pequena e lixeira, con grandes ollos dispostos nos lados. O fociño era longo comparado con outros ornitomímidos, aínda que era máis amplo e redondeado na punta que o doutras especies. *Gallimimus* non tiña dentes, cun peteiro queratinoso e unha delicada mandíbula inferior. Moitas das súas vértebras tiñan cavidades que indican que tiña un neumaticidade (cheas de aire). O pescozo era proporcionalmente longo en comparanza co tronco. As mans eran as máis curtas de entre tódolos ornitomimosauros, e cada unha tiña tres díxitos con gadoupas curvas. As extremidades superiores eran débiles mentres que as inferiores eran proporcionalmente longas.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gallimimus***  |

### Outros artigos

* Lista de dinosauros

|  |  |
| --- | --- |
| Control de autoridades | 
* Wd: Q309467
* EBID: ID
* LCCN: sh94002839
* MAG: 2780801370

 |

|  |  |
| --- | --- |
| Identificadores taxonómicos | 
* EOL: 4433732
* Fossilworks: 38547
* GBIF: 4822903

 |
***George e Mildred*** foi unha comedia de situación británica producida por Thames Television que se emitiu entre 1976 e 1979, foi unha secuela de *Man About the House* e protagonizábana Brian Murphy e Yootha Joyce como o matrimonio, George e Mildred Roper. En Galicia a Televisión de Galicia emitiuna en 1988, con Tuto Vázquez e María Romero interpretando aos protagonistas.

Desenvolvemento
---------------

A premisa da serie era que os protagonistas deixaban o seu vello apartamento que aparecía en *Man About the House*, mudándose e unha casa moderna nunha zona selecta, a súa chegada aterra ao seu veciño Jeffrey Forumile, un snob axente da propiedade inmobiliaria que pensa que a súa presenza depreciará o valor da súa casa.

Brian Cooke e Johnnie Mortimer foron os guionistas da serie e dela fíxose un filme, dedicado á actriz protagonista Yootha Joyce morta en 1980, tamén se fixo unha adaptación teatral en 1977, e nos Estados Unidos tamén se fixo a súa propia versión da serie, *The Ropers* (1979-1980), continuación esta de *Three's Company*.

|  |  |
| --- | --- |
| Control de autoridades | 
* Wd: Q776608
* IMDb: tt0073995
* LUMIERE: 121366
* OFDb: 91189
* TMDb: 2419
* TVcom: george-and-mildred

 |